২০১১ সালের ১২ আগস্ট আমার বাবা প্রয়াত লেখক হুমায়ুন আজাদের ৭ম মৃত্যুবার্ষিকী। এই দিনে তাঁকে জানাই সালাম। ভাবি আজ তিনি বেঁচে থাকলে ২০১১ সালের এই মুক্ত পরিবেশে তিনি বহু কালজয়ী লেখা লিখতে পারতেন, অগনিত পাঠক আজ যেমন তাঁর লেখা থেকে বঞ্চিত হচ্ছে তিনি বেঁচে থাকলে তারা আজ তাঁর লেখা থেকে বঞ্চিত হতো না। বাবার হত্যাপ্রচেষ্টার মামলাটি এখনও চলছে। আশা রাখি, স্বাধীনতার স্বপক্ষের শক্তি ক্ষমতায় থাকা অবস্থাতেই এ মামলার বিচারকাজ শেষ হবে আর দেশ হবে এক সৎ মেধাবী লেখকের হত্যা প্রচেষ্টার বিচার করে ভারমুক্ত। কারণ আমরাতো এরকম বাংলাদেশই চেয়েছিলাম।